CELEX: 22004D0699
Language: et
Date: 2004-04-29 00:00:00
Title: 2004/699/EÜ: EÜ-Andorra ühiskomitee otsus nr 1/2004, 29. aprill 2004, ühise sidevõrgu/ühise süsteemiliidese (CNN/CSI) laiendamise kohta

19.10.2004   
            
            
               ET
            
            
               Euroopa Liidu Teataja
            
            
               L 318/19
            
         
      EÜ-ANDORRA ÜHISKOMITEE OTSUS nr 1/2004,
   29. aprill 2004,
   ühise sidevõrgu/ühise süsteemiliidese (CNN/CSI) laiendamise kohta
   (2004/699/EÜ)
   EÜ-ANDORRA ÜHISKOMITEE,
   võttes arvesse Euroopa Majandusühenduse ja Andorra Vürstiriigi vahel kirjavahetuse teel sõlmitud kokkulepet, allkirjastatud 28. juunil 1990 Luxembourgis, (1) eriti selle artiklit 7 ja artikli 17 lõiget 8,
   võttes arvesse EL-Andorra ühiskomitee 3. septembri 2003. aasta otsust nr 1/2003 (2) tolliliidu laitmatuks töötamiseks vajalike õigusnormide kohta,
   ning arvestades järgmist:
   
               (1)
            
            
               Andorra poolt rakendatavate ühenduse eeskirjadega nähakse ette infotehnoloogia ja arvutivõrkude kasutamine teatavate, eelkõige ühenduse transiiti käsitlevate sätete kohaldamiseks.
            
         
               (2)
            
            
               Selliste tehnoloogiate, eelkõige uue arvutipõhise transiidisüsteemi (NCTS) kasutamine nõuab ühenduse poolt väljatöötatud CCN/CSI kasutamist.
            
         
               (3)
            
            
               Ühendus peaks lubama CCN/CSI laiendamist Andorrasse, et võimaldada rakendada Euroopa Majandusühenduse ja Andorra vahelise tolliliidu asutamist käsitleva kokkuleppe sätteid.
            
         
               (4)
            
            
               Samuti tuleks sätestada kõnealuse laiendamise praktilised eeskirjad ja kord ning laiendamisega seonduvad ühenduse ja Andorra kohustused,
            
         ON TEINUD JÄRGMISE OTSUSE:
   Artikkel 1
   Ühendus lubab Andorrasse laiendada ühenduse poolt välja töötatud ühist sidevõrku / ühist süsteemiliidest (CNN/CSI).
   Artikkel 2
   1.   Pooled järgivad käesoleva otsuse lisas loetletud dokumentides sätestatud tehnilisi kirjeldusi, mis on tehtud Andorrale kättesaadavaks, ning samuti kõiki hilisemaid muudatusi, mida võidakse kõnealuse projekti puhul teha.
   2.   Euroopa Ühenduste Komisjon (“komisjon”) haldab ja töötab Andorra jaoks välja süsteemi, vastavalt juhistele, mille on koostanud tollipoliitika komitee – andmetöötluse toimkond – CCN/CSI tehniline allrühm (CPC-CWP-CCN/CSI).
   3.   Pooled järgivad projekti raames sätestatud ja otsustatud üldise julgeolekupoliitika eeskirju.
   4.   Andorrat teavitatakse samal viisil nagu Euroopa Liidu liikmesriikegi CCN/CSI arendustegevusega seotud üldistest suundumustest ja peamistest aspektidest, mis võivad mõjutada nende kulusid.
   Artikkel 3
   1.   Komisjon teavitab Andorra ametiasutusi teenuseosutajatest, kelle poole nad peavad pöörduma CCN/CSI süsteemi paigaldamise ja tehnilise toe jaoks vajalike teenuste saamiseks.
   2.   Andorra võtab vajalikud meetmed komisjoni juhendite järgimiseks, juhul kui projekti kohaste teenuste osutajate puhul esineb muudatusi.
   3.   Pärast võrgu paigaldamise lõpetamist ja CCN/CSI Andorrasse laiendamiseks vajalike teenuste tagamiseks lepingute sõlmimist kannab Andorra kõnealuse võrgu kasutamisega seotud kulud.
   Artikkel 4
   Käesolev otsus jõustub 29. aprillil 2004.
   
      Brüssel, 29. aprill 2004
      
         
            EÜ-Andorra ühiskomitee nimel
         
         
            esimees
         
         M. BRINKMANN
         
      
   
   
      (1)  EÜT L 374, 31.12.1990, lk 14.
   
      (2)  ELT L 253, 7.10.2003, lk 3.
   
      LISA
      Tehniliste dokumentide loetelu (kättesaadavad üksnes inglise keeles)
      
                  —
               
               
                  CCN/CSI System Overview – Ref: CCN/CSI-OVW-GEN-01-MARB
               
            
                  —
               
               
                  CCN/CSI Gateway Management Procedures – Ref: CCN/CSIMPRGW01MABX
               
            
                  —
               
               
                  Check-list for CCN Gateways Installation – Ref: CCN/CSIDEPCHK-ATOR